Case ID: 1222264
Sentence 116: İş materiallarında olan diskə baxış keçirilməsi haqqında 11 fevral 2020-ci il tarixli protokoldan, habelə iş materiallarına əlavə edilmiş və məhkəmə iclasında tədqiq edilmiş DVD diskdədki video görüntüdən görünür ki, istintaq zamanı zərərçəkmiş şəxs X1 olaraq istintaqa təqdim etdiyi bir ədəd DVD diskdə olan birinci videogörüntüdə üç nəfər şəxsin hadisə yerindəki kafenin otaqlarından birində otağın qapısından boylanması və onların içərisində olan şəxslərdən birinin qapının ağzından içəri qayıtması, bu zaman həmin şəxsin sağ qolundan qan axması və özü ilə birlikdə yanında olan iki nəfər şəxsin onun qolundan axan qanı təmizləməsi və ikinci videogörüntüdə isə X4 hadisə yerində olan kafenin içərisindəki söykənəcəyin bir tərəfindən dayanması və Təqsirləndirilən şəxs isə həmin söykənəcəyin qarşı tərəfində dayanması, onların sözlə mübahisə etdikləri, mübahisə zamanı Təqsirləndirilən şəxs söykənəcəyin üzərində olan plastik butulkanı və boşqabları yerə atdığıı, bundan sonra söykənəcəyin üzərində olan dəqiq nə olduğu bəlli olmayan əşyanı da yerə atdığı və X9 ilə sözlə mübahisəyə davam etdiyi, bu zaman orada olan şəxslərin Təqsirləndirilən şəxs sakitləşdirməyə çalışdıqları, bir dəqiqəyə yaxın sözlə mübahisə etdikdən sonra Təqsirləndirilən şəxs sol əlini atıb X4 əynində olan köynəyi dartdığı, sonuncunun geriyə çəkilərək qarşılıq vermədiyi, bundan sonra Təqsirləndirilən şəxs söykənəcəyin üstündə olan digər plastik butulkanı X4 başına çırpdığı və axırda isə söykənəcəyin üzərində solda mikrodalğalı sobanın üzərində olan kafenin təhlükəsizlik kameralarını göstərən manitoru əli ilə söykənəcəyin üzərinə çırpdığı, bu zaman mikrodalğalı sobanın da yerindən tərpəndiyi müşahidə olunur.İş materiallarında olan ifadənin yerində yoxlanılması haqqında 03 may 2020-ci il tarixli protokoldan və ona əlavə edilmiş fotoşəkillərdən görünür ki, ifadəsi yerində yoxlanılan zərərçəkmiş şəxs X9 hadisənin baş verdiyi Bakı şəhəri, Suraxanı rayonu, Qaraçuxur qəsəbəsi, Y.Eyvazov küçəsi 4048/49, 2 nömrəli binanın zirzəmisində yerləşən “Səma” kafesini göstərərək bildirmişdir ki, 12 yanvar 2020-ci il tarixdə, saat 22 radələrində Təqsirləndirilən şəxs tanışları, Elsevər və Fərhadla birlikdə gəlib kafenin zalında əyləşib pivə içmişlər, həmin vaxt Təqsirləndirilən şəxs kafedə süfrəçi işləyən Zərərçəkmiş şəxs3 qarşı aqressiya nümayiş etdirərək, ilkin olaraq masadakı boşqabları yerə atıb sındırmış, daha sonra Zərərçəkmiş şəxs3 söyüb təhqir etmiş, masanın üzərindən götürdüyü pivə bakalını ona atmış, lakin sonuncu çəkildiyi üçün bakal ona dəyməmişdir.